proxectonos/corpus_dominio_legal_administrativo_tmp huggingface dataset:
MODIFICACIÓN PUNTUAL DAS RELACIÓNS DE POSTOS DE TRABALLO DE PERSOAL FUNCIONARIO E DE PERSOAL LABORAL
ADMINISTRACIÓN LOCAL — Municipal — Vilanova de Arousa (Presupostos e cadros de persoal, 06/09/2018)

O Pleno da Corporación, en sesión celebrada o día 17 de xullo de 2018 aprobou inicialmente a modificación puntual das relacións de postos de traballo de persoal funcionario e de persoal laboral deste concello. Sometido o expediente a información pública durante o prazo legalmente establecido non se presentou ningunha reclamación, suxestión ou alegación, polo que, por aplicación do disposto no artigo 202.2 da Lei 2/2015, do 29 de abril, do Emprego Público de Galicia, o dito acordo queda definitivamente aprobado, procedéndose mediante este anuncio á publicación íntegra da dita modificación de conformidade co disposto no apartado 3 do dito precepto. Primeiro.- Modificar puntualmente a relación de postos de traballo de persoal funcionario do seguinte xeito: Introdúcense as seguintes modificacións con efectos administrativos económicos do día 1 de setembro de 2018. Segundo. - Modificar puntualmente a relación de postos de traballo de persoal laboral do seguinte xeito: Vilanova de Arousa, a 29 de agosto de 2018. O alcalde Gonzalo Durán Hermida
APROBACIÓN DE MODELOS DE COMUNICACIÓN PREVIA (CP) E DECLARACIÓN RESPONSABLE (DR) CO OBXECTO DE ADAPTALOS Á NORMATIVA URBANÍSTICA E DE EXERCICIO DE ACTIVIDADES.
ADMINISTRACIÓN LOCAL — Municipal — Lalín (Outros documentos, notificacións e informacións públicas, 26/07/2018)

Conforme ao disposto na Disposición Final Segunda da Ordenanza reguladora do procedemento para a concesión de licenzas de obra, licenzas de actividade, comunicación previa e declaración responsable do Concello de Lalín (BOP de Pontevedra de 06/11/12), a Xunta de Goberno Local, en sesión de 09/07/18, acordou: Primeiro.— Deixar sen efecto os modelos de comunicación previa aprobados pola Xunta de Goberno Local en sesión de 31/03/14. Segundo.— Aprobar os modelos de comunicación previa (CP) e declaración responsable (DR) que, de seguido, se relacionan: CP1–comunicación previa sen obras CP2–comunicación previa con obras CP3–comunicación previa cambio de titularidade CP4–comunicación previa en materia de urbanismo DR1–declaración responsable sen obras DR2–declaración responsable con obras DRF–festas e verbenas populares Tales modelos atópanse publicados na sede electrónica (https://lalin.sedelectronica. gal/dossier.3) e na páxina web do concello de Lalín (http://lalin.gal/concellerias/urbanismo/lizenzas-de-obra-actividade-e-apertura). Lalín, 10 de xullo de 2018 O alcalde P. D. (Decreto da Alcaldía de 29/06/2015–BOP de 27/07/2015) Nicolás María González Casares Concelleiro delegado de Urbanismo
DH. A36.49234. NOVACIÓN DE CONCESIÓN DE AUGA Á COMUNIDADE DE REGANTES DE MOXÓN, NO CONCELLO DE GONDOMAR (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 31/10/2018)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 25 de setembro de 2018 e como resultado do expediente incoado ó efecto, outorgóuselle á Comunidade de Regantes de Moxón a oportuna novación de concesión para o aproveitamento de 1204 m3 anuais de auga que procede dun manancial situado no lugar de Pintor, na parroquia de Chaín (Santa Maria), no concello de Gondomar (Pontevedra), con destino a rega. O xefe do Servizo de Tramitación Técnico-Administrativa do Dominio Público Hidráulico, Carmen Nelida David Alfredo Sanchez Pascuala Rutllant.
PADRÓN TAXAS DE AUGA POLÍGONO REIGOSA 3º BIMESTRE 2018 (MAYO/JUNIO 2018)
ADMINISTRACIÓN LOCAL — Municipal — Ponte Caldelas (Outros documentos, notificacións e informacións públicas, 26/07/2018)

Confeccionado o Padrón da Taxa de auga potable, canon auga, taxa depuración, taxa coeficiente vertidos e sumidoiros por O. G. P. O (Servicio Integral da Auga) correspondente ó 3º bimestre do ano 2018 (Mayo-Junio 2018 ) en base ás facultades que me concede a Lei 7/1985, de 2 de abril, Reguladora das Bases de Réxime Local, pola presente RESOLVO.1º.—Aprobar o Padrón da taxa de auga potable, canon auga, taxa depuración, taxa coeficiente vertidos e sumidoiros correspondente ó 3º bimestre do ano 2018, que ascende á cantidade de: 2º.—Expoñer ó publico o referido Padrón durante un prazo de 15 días hábiles contados a partir do día seguinte ó da publicación no BOP para que poida ser examinado polos/as contribuíntes ou interesados nas oficinas do Concello en días hábiles durante as horas de oficina e poidan face-las reclamacións que consideren oportunas, elevándose a definitivo con resolución das mesmas si as houbese.3º.—Así mesmo faise saber que, sen prexuízo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de 60 días naturais contados partires do día da súa publicación no Boletín Oficial da Provincia.4º.—Contra a aprobación do Padrón só poderá interpoñerse recurso de reposición, no prazo dun mes a partir do día seguinte ó do remate do período de exposición pública do referido Padrón (art.14.2 do Real Decreto lexislativo 2/2001 de 5 de marzo, polo que se aproba o Texto refundido da Lei de Facendas Locais). A repercusión do canon da auga poderá ser obxecto de reclamación economico-administrativa ante o órgano económico-administrativo da Comunidade Autónoma de Galicia no prazo de un mes dende que se entenda producida a notificación 5º.—A falta de pago no período voluntario sinalado suporá a exixencia do canon da auga directamente ao contribuínte pola vía de constrinximento pola Consellería competente en materia de facenda da Xunta de Galicia. O Alcalde Asdo.: Andrés Díaz Sobral Documento asinado electronicamente ao marxe
EXPOSICIÓN PÚBLICA DA CONTA XERAL DA DEPUTACIÓN PROVINCIAL DE PONTEVEDRA CORRESPONDENTE Ó EXERCICIO 2017
ADMINISTRACIÓN LOCAL — Provincial — Deputación Provincial (Presupostos e cadros de persoal, 22/05/2018)

A Comisión Especial de Contas na sesión celebrada o 21 de maio de 2018 ditaminou a Conta Xeral da Deputación Provincial de Pontevedra correspondente ó exercicio 2017, integrada pola propia da Deputación de Pontevedra, a da Fundación Escola Universitaria de Enfermería, a do Consorcio Provincial de Pontevedra para a Prestación do Servizo contra Incendios e Salvamento e a consolidada. En cumprimento co disposto no artigo 212 do Texto Refundido da Lei reguladora das Facendas Locais, aprobado polo Real Decreto Lexislativo 2/2004 de 5 de marzo, a Conta Xeral correspondente ó exercicio 2017 exponse ó público por un prazo de quince días, durante os cales e oito máis, os interesados poderán presentar as reclamacións, reparos ou observacións que estimen pertinentes. O que se fai público para xeral coñecemento e efectos. Pontevedra, 21 de maio de 2018 O Deputado Delegado, O Secretario, Asdo.: Carlos López Font Asdo.: Carlos Cuadrado Romay
MODIFICACIÓN DA APROBACIÓN INICIAL PEFEL POIO
ADMINISTRACIÓN LOCAL — Municipal — Poio (Outros documentos, notificacións e informacións públicas, 06/06/2018)

O Pleno desta Corporación, en sesión ordinaria celebrada o día 27 de marzo de 2018, acordou a aprobación do Plan Económico-financeiro do Concello de Poio para os exercicios 2018-2019. No B. O. P nº76 de 19 de abril de 2018 publicouse anuncio da aprobación do mesmo coa finalidade de estar exposto o público durante o prazo de 15 días. O Pleno da Corporación, en sesión ordinaria celebrada o 29 de maio acordou a modificación do Plan Económico-financeiro do Concello de Poio aprobado para os exercicios 2018-2019. En virtude do exposto, e de acordo co disposto nos artigos 23.4 da Lei Orgánica 2/2012, e 26 do Real Decreto lexislativo 1463/2007, o Concello de Poio procédese novamente a publicación do Plan no boletín oficial da Provincia coa finalidade de estar exposto o público durante o prazo de 15 días dende a súa publicación. Unha vez rematado este prazo de exposición pública, publicarase o texto do Plan no B. O. P a efectos exclusivamente informativos. (Asinado dixitalmente a marxe) O Alcalde, Luciano Sobral Fernández
EXECUCIÓN DE TÍTULOS XUDICIAIS 181/2016, NOTIFICACIÓN A HERRAJES Y ACCESORIOS MIRO, S. L.
ADMINISTRACIÓN DE XUSTIZA — Xulgados do Social — De Vigo (Edictos xudiciais, 24/10/2018)

Fago saber: Que no procedemento EXECUCIÓN DE TÍTULOS XUDICIAIS 181/16, seguidos a instancia de Dª. CARLA MARÍA CARRERO ABRIL fronte á empresa HERRAJES Y ACCESORIOS MIRO, S. L., ditouse a seguinte resolución, da que se achega un extracto: “DECRETO: LETRADA DA ADMINISTRACIÓN DE XUSTIZA D.ª BOUBEKER COBLE LLANDERAL.—Vigo, nove de outubro do dous mil dezaoito. Primeiro: D.ª CARLA MARÍA CARRERO ABRIL presentou demanda de execución de sentenza da data do 8.03.16 fronte a HERRAJES Y ACCESORIOS MIRO, S. L. (Seguen fundamentos de dereito e parte dispositiva) Fáiselle saber á parte executada que poderá ter coñecemento íntegro da resolución na sede deste xulgado. Modo de Impugnación. Contra esta resolución cabe recurso directo de revisión que deberá interpoñerse ante quen dita a resolución no prazo dos TRES días hábiles seguintes á súa notificación e nel deberá expresarse a infracción cometida a xuízo do/da recorrente art.188 da LXS.” E para que sirva como notificación na forma legal a HERRAJES Y ACCESORIOS MIRO, S. L., en paradoiro ignorado, expido este edicto para a súa inserción no Boletín Oficial da provincia de Pontevedra. Vigo, nove de outubro do dous mil dezaoito.—O Letrado da Administración de Xustiza.
SUBMINISTRACIÓN DE EQUIPOS MULTIFUNCIÓN MEDIANTE ARRENDAMENTO A TRAVES DE RENTING
ADMINISTRACIÓN LOCAL — Municipal — Porriño, O (Contratos administrativos, 01/03/2018)

Por acordo da Xunta de Goberno Local de data 09.02.18, foron aprobados os pregos que han de rexer na seguinte licitación: a) Organismo: Concello do Porriño. b) Dependencia tramitadora: Secretaría xeral-Servizo de Contratación. c) Número de expediente: 26/17 a) Descrición do obxecto: subministración de equipos multifuncion mediante renting b) Prazo de execución: 3 anos (posible prórroga dun ano) CPV: 50313200-4 a) Tramitación: ordinaria. b) Procedemento: aberto. a) Orzamento: 88.572 € (73.200€ máis 15.372€ en concepto de IVE) 5% do importe de adxudicación. a) Perfil do contratante: www.contratosdegalicia.es b) Entidade: Concello do Porriño c) Enderezo: Antonio Palacios, 1 – 36400 – O Porriño (Pontevedra) d) Teléfono: 986335000 a) Data límite de presentación: 15 días naturais, dende a última publicación do anuncio. b) Documentación a presentar: A sinalada no prego de condicións. c) Lugar de presentación: Rexistro xeral do Concello de Porriño. Enderezo: Antonio Palacios, 1 – 36400 – O Porriño. Según o establecido no prego de cláusulas administrativas Os establecidos nos pregos Serán pola conta do licitador que resulte adxudicatario.www.contratosdegalicia.es O Porriño, a 14 de febreiro de 2018. A Alcaldesa. Tania Carmen Aris Suarez de Figueroa
APROBACIÓN DEFINITIVA DA MODIFICACIÓN DO PREZO PÚBLICO POLA PRESTACIÓN DO SERVIZO DO XIMNASIO MUNICIPAL
ADMINISTRACIÓN LOCAL — Municipal — Valga (Outros documentos, notificacións e informacións públicas, 10/05/2018)

Ao non haberse presentado reclamacións durante o prazo de exposición ao público, queda automaticamente elevado a definitivo o Acordo plenario provisional sobre establecemento e Ordenanzas de prezos públicos, cuxo texto íntegro se fai público, en cumprimento do artigo 70.2 da Lei 7/1985, de 2 de abril, Reguladora das Bases do Réxime Local. O Concello de Valga, en base ao establecido no artigo 127 en relación co artigo 41, do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo (TRLHL), acorda establecer o Prezo público pola utilización do Ximnasio municipal. O prezo público regulado nesta ordenanza constitúe unha prestación patrimonial de carácter público que satisfarán os usuarios que voluntariamente soliciten a utilización do ximnasio municipal. Estarán obrigados ao pago de prezo público regulado nesta Ordenanza as persoas que se beneficien dos servizos e actividades polos que o mesmo se esixe. Establécese un prezo de 5,00 euros por matriculación dun novo usuario. A condición de matriculado perderase pola inasistencia por un período superior a dous meses consecutivos. As tarifas xerais son as que se reflicten no cadro Anexo I, aplicables a todos os usuarios. Matrícula 5,00 € Entrada individual (Unha sesión) 4,00 € Bono mensual 33,00 € O prezo público devengarase no momento no que se solicita o uso da instalación deportiva. Disposición adicional As contías do prezo público reguladas na presente Ordenanza inclúen o IVE vixente na actualidade (21%). A variación deste imposto que, se é o caso, aprobe o Goberno, aplicarase de forma automática. Os prezos contemplados nesta ordenanza poderán ser actualizado mediante a aplicación do IPC interanual por acordo da Xunta de Goberno Local. A presente ordenanza entrará en vigor a partir do día seguinte á súa publicación do BOP de Pontevedra e manterá a súa vixencia indefinidamente en tanto non sexa modificada ou derrogada expresamente. O alcalde Fiscalizado de conformidade Rafael Julio Palmisano Relaño O Interventor Contra o presente Acordo, conforme ao artigo 19 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, poderase interpor polo interesados recurso contencioso-administrativo, no prazo de dous meses contados a partir do día seguinte ao da publicación deste anuncio no Boletín Oficial da Provincia, ante o Tribunal Superior de Xustiza de Galicia. Asinado dixitalmente en data ao marxe. O alcalde José María Bello Maneiro
PADRÓN TAXA DE AGUA POTABLE, 4º TRIMESTRE 2017
ADMINISTRACIÓN LOCAL — Municipal — Ponte Caldelas (Recadación, 14/02/2018)

Confeccionado o Padrón da Taxa de auga potable, canon auga, taxa depuración, taxa coeficiente vertidos e sumidoiros por Organización y Gestión de Proyectos y Obras, S. L correspondente ó 4º trimestre do ano 2017 en base ás facultades que me concede a Lei 7/1985, de 2 de abril, Reguladora das Bases de Réxime Local, pola presente 1º.—Aprobar o Padrón da taxa de auga potable, canon auga, taxa depuración, taxa coeficiente vertidos e sumidoiros correspondente ó 4º trimestre do ano 2017 que ascende á cantidade de 2º.—Expoñer ó publico o referido Padrón durante un prazo de 15 días hábiles contados a partir do día seguinte ó da publicación no BOP para que poida ser examinado polos/as contribuíntes ou interesados nas oficinas do Concello e nas de Organización y Gestión de Proyectos y Obras, S. L en días hábiles durante as horas de oficina e poidan face-las reclamacións que consideren oportunas, elevándose a definitivo con resolución das mesmas si as houbese.3º.—Así mesmo faise saber que, sen prexuízo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de 60 días naturais contados partires do día da súa publicación no Boletín Oficial da Provincia.4º.—Contra a aprobación do Padrón só poderá interpoñerse recurso de reposición, no prazo dun mes a partir do día seguinte ó do remate do período de exposición pública do referido Padrón (art.14.2 do Real Decreto lexislativo 2/2001 de 5 de marzo, polo que se aproba o Texto refundido da Lei de Facendas Locais). A repercusión do canon da auga poderá ser obxecto de reclamación economico-administrativa ante o órgano económico-administrativo da Comunidade Autónoma de Galicia no prazo de un mes dende que se entenda producida a notificación 5º.—A falta de pago no período voluntario sinalado suporá a exixencia do canon da auga directamente ao contribuínte pola vía de constrinximento pola Consellería competente en materia de facenda da Xunta de Galicia. Asinado polo alcalde o dia da data, electronicamente ao marxe O Alcalde Asdo.: Andrés Díaz Sobral
APROBACIÓN DEFINITIVA DA MODIFICACIÓN DO TRANSPORTE URBANO MUNICIPAL
ADMINISTRACIÓN LOCAL — Municipal — Mos (Outros documentos, notificacións e informacións públicas, 23/05/2018)

Aprobado inicialmente en sesión ordinaria do Pleno deste Concello, de 29 de xaneiro de 2018, a “Modificación do Proxecto do Transporte Urbano Municipal”, e non presentándose ningunha alegación durante o período de exposición pública, considérase definitivamente aprobado o acordo plenario que se fai público para a súa entrada en vigor, que terá lugar unha vez transcorrido o prazo de 15 días referido polo art.65.2 por remisión do art.70, ambos da Lei 7/1985, de 2 de abril, de Bases de Réxime Local. Mos, 15 de maio de 2018 A alcaldesa, Documento asinado electrónicamente.
CONSTITUCIÓN DA MESA DE CONTRATACIÓN PERMANENTE
ADMINISTRACIÓN LOCAL — Municipal — Bueu (Outros documentos, notificacións e informacións públicas, 28/06/2018)

Na sesión plenaria celebrada o pasado 04.06.2018, adoptouse entre outros o seguinte acordo: “1º.- Designar, con carácter permanente, aos membros da MESA DE CONTRATACIÓN (O. A.) que asistirán ao Pleno na súa condición de órgano de contratación (O. C.) do seguinte xeito: Os titulares serán substituídos polos respectivos suplentes, sen necesidade de nomeamento previo. Á vista da especialidade que resulte dos correspondentes expedientes de contratación, e mediante o correspondente acordo do O. C. ou previsión nos pregos reguladores da contratación, poderanse incorporar á Mesa de Contratación os empregados públicos especializados que resulten necesarios, segundo a natureza dos asuntos a tratar, os cales actuaran e serán nomeados especificamente para cada contratos co cumprimento das normas que resulten do art.326 da LCSP para garantir a imparcialidade e especialidade técnica dos órganos de asistencia. Todos os membros da Mesa terán voz e voto, excepción feita do Secretario da mesma que só terá voz. Todo iso, sen prexuízo de que a Mesa de Contratación Permanente poida incorporar os asesores que estime conveniente, os cales actuarán con voz, pero sen voto. O acordo que sexa adoptado entrará en vigor a partir da data de publicación no perfil de contratante do concello de Bueu aloxado na plataforma de contratos do sector público O que se publica para xeral coñecemento no perfil de contratante do concello de Bueu e no taboleiro de anuncios electrónico do concello de Bueu (acceso a través da sede electrónica), en aplicación do artigo 53 do TRLCSP e co obxecto de dar cumprimento ás esixencias de publicidade previstas en materia de contratación pública. (Documento asinado electronicamente ao marxe).
DH. W36.62215, SOLICITUDE DE ARGENTINO ALVAREZ PÉREZ, PARA LEGALIZACIÓN DE OBRAS DUNHA VIVENDA UNIFAMILIAR, NO LUGAR DE VILAS, PARROQUIA DE MORGADÁNS, CONCELLO DE GONDOMAR
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 08/06/2018)

As obras solicitadas consisten na legalización e autorización para remate de vivenda unifamiliar de soto e planta baixa de 305,15 m2 de superficie construída e máis peche perimetral de parcela con zócolo de pedra e malla metálica de 161,60 ml de lonxitude, en parcela de referencia catastral 4127441NG2642N0001DS, en zona de policía e a unha distancia de 91,89 ml do leito do río Pedrouco, no lugar de Vilas, parroquia de Morgadáns, concello de Gondomar. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Gondomar ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 16 de maio de 2018 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
RESOLUCIÓN DECLARANDO DE TITULARIDADE DO CONCELLO DE VIGO O TERREO DESTINADO A CAMIÑO DE USO PÚBLICO (TRAMO CAMIÑO BREADOURO)- EXPTE.2164-244
ADMINISTRACIÓN LOCAL — Municipal — Vigo (Outros documentos, notificacións e informacións públicas, 27/06/2018)

O Sr. Concelleiro Delegado de Patrimonio, en data 13 de xuño de 2018, resolveu o seguinte: “Primeiro.— Declarar de titularidade do Concello de Vigo o terreo destinado a camiño de uso público (tramo do camiño Breadouro), entre a Rua Canido(PO-324) e a praia, na parroquia de Coruxo deste termo municipal de Vigo, reflectido no plano escala 1/200 de data xullo 2016 do Topografo da Xerencia Municipal de Urbanismo, e a seguinte descripción: Porción de terreo de 155,40m2 do Camiño Breadouro Situación: Camiño Breadouro / Rúa Canido (PO-324) Referencia Catastral: 7319705NG1771N0001FM parcial Superficie:155,40m2 (incluidas as escaleiras de acceso) NORTE: Liña de deslinde Marítimo Terrestre SUR: Rúa Canido (PO-324) LESTE: Parcela na que se ubica o inmoble nº 30 da Rúa Canido de Badaf, S. L. (Finca Rexistral 13742) OESTE: Parcela na que se ubica o inmoble nº 32 da Rúa Canido de Luisa Lorenzo Fernandez Segundo.— Proceder a sua alta no Inventario Municipal de Bens e Dereitos, no Epigrafe I Vías–Públicas. O presente anuncio quedará exposto no Taboleiro de Edictos do Concello durante o prazo de 15 días, aos efectos oportunos, contando dito prazo a partir do día seguinte da publicación no Boletín Oficial da Provincia. Vigo, data segundo sinatura electrónica.—O Xefe do Servizo de Patrimonio, Souhaib Guemihi Mercier.—A Xefa da Area Xestión Patrimonial e Territorial, Edgar Jesus Marconell Juntas.—O Concelleiro Delegado de Patrimonio, Francisco J. Pardo Espiñeira
MODIFICACIÓN DE CRÉDITO Nº 11/2018
ADMINISTRACIÓN LOCAL — Municipal — Soutomaior (Presupostos e cadros de persoal, 02/08/2018)

Aprobado inicialmente polo Pleno da Corporación en sesión ordinaria de data 26/07/2018 expediente de modificación de crédito núm.11/2018 por crédito extraordinario e suplemento de crédito dentro do actual Orzamento do ano 2018 financiado con cargo ao Remanente de Tesourería para Gastos Xerais, exponse ó público a efectos de reclamacións durante 15 días, contados dende o día seguinte o da inserción do presente anuncio no BOP, de acordo co artigo 169 do Real Decreto Lexislativo 2/2004, de 5 de Marzo, Texto Refundido da Lei Reguladora das Facendas Locais, e en concordancia co artigo 38.2 do RD 500/90, do 20 de abril. De non producirse reclamacións este expediente considerarase definitivamente aprobado. Soutomaior a 27 de xullo de 2018 O ALCALDE Documento asinado dixitalmente ao marxe
APROBACIÓN INICIAL DA MODIFICACIÓN DA ORDENANZA DE SERVIZO DE AXUDA NO FOGAR
ADMINISTRACIÓN LOCAL — Municipal — Rosal, O (Ordenanzas e Regulamentos, 10/12/2018)

O Pleno do Concello do Rosal, en sesión ordinaria realizada o día 24 de novembro de 2018, aprobou inicialmente a modificación da ordenanza reguladora do servizo municipal de axuda no fogar. De acordo co disposto artigo 49 da Lei 7/85, do 2 de abril, reguladora das Bases do Réxime Local, sométese a información pública por un prazo de trinta días hábiles -a contar dende o seguinte ó da inserción do presente anuncio no Boletín Oficial da Provincia, para os efectos de que polos interesados se poidan presenta-las reclamacións que coiden oportunas. O expediente poderá examinarse nas oficinas da Secretaría do Concello, en días hábiles e durante o horario de atención ó público. No caso de que non se presente ningunha reclamación ou suxerencia entenderase definitivamente adoptado o acordo. A Alcaldesa Asdo. Mª Carmen Alonso Alonso
APROBACIÓN INICIAL DO PADRÓN DO IBI RÚSTICA, EXERCICIO 2018
ADMINISTRACIÓN LOCAL — Municipal — Redondela (Recadación, 09/07/2018)

Aprobado por Resolución da Alcaldía de data 21 de xuño de 2018 o Padrón do Imposto sobre Bens Inmobles de natureza rústica (IBI RÚSTICA) correspondente ao exercicio 2018, estará a disposición do público no Servicio de Xestión Tributaria deste Concello, durante o prazo de 15 dias contados a partir do seguinte ao da publicación deste anuncio no Boletín Oficial da Provincia, podendo os interesados/as examina-lo e presentar recurso de reposición ante o Sr. Alcalde no prazo dun mes a contar dende a finalización do período de exposición pública do Padrón. De conformidade do disposto no artigo 12 do Real Decreto Lexislativo 2/2004, de 5 de marzo, en relación co establecido nos artigos 23 o 25 do Real Decreto 939/2005 do 29 de xullo, polo que se aproba o Regulamento Xeral de Recadación, e o artigo 62 da Lei Xeral Tributaria 58/2003 de 17 de decembro, ponse en coñecemento dos contribuíntes afectados, que o prazo de ingreso en período voluntario do Imposto sobre Bens Inmobles de natureza rústica (IBI RÚSTICA) será o comprendido entre o 16 de xullo e o 15 de outubro do 2018, ambos inclusive, no horario de caixa de cada entidade bancaria colaboradora. O Imposto deberá pagarse a través das seguintes entidades colaboradoras ABANCA, LA CAIXA, BANCO BILBAO VIZCAYA ARGENTARIA (BBVA), empregando os formularios de ingreso (recibos) que se enviarán ao domicilio declarado do contribuínte por correo ordinario. Os contribuíntes que a 15 de setembro de 2018 non tivesen recibido nos seus domicilios os formularios de ingreso, disporán de prazo ata o 15 de outubro de 2018 para solicitalos na oficina de Recadación Municipal do Concello de Redondela e efectualo pagamento, posto que a non recepción non exonera da obriga de pagamento e non impide a utilización da vía de constrinximento. Este anuncio ten carácter de notificación colectiva, ao abeiro do disposto no artigo 102.3 da Lei Xeral Tributaria 58/2003, de 17 de decembro. Finalizado o prazo de ingreso en período voluntario, as débedas serán esixidas polo procedemento de constrinximento e devengarán os recargos do período executivo, xuros de demora e, no seu caso, as costas que se produzan (artigo 161 da Lei Xeral Tributaria). Redondela, a 21 de xuño de 2018. Documento asinado dixitalmente ó marxe.
RP-AUSENCIA DO DEPUTADO XOSÉ LEAL FARIÑA
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 19/11/2018)

A Presidencia, en uso das facultades que lle confire a normativa local vixente, dita a seguinte Considerando que o deputado provincial Riaz Sarompas Mosley vai a estar ausente durante os días 12 ó 16 de novembro, ambos inclusive, Resultando que mediante Resolución Presidencial de 25 de abril de 2016 delegáronse as competencias en materia de CULTURA (Cultura e lingua, Museo de Pontevedra, patrimonio histórico e etnográfico, Arquivo) no deputado Xosé Leal Fariña, Resultando que como consecuencia de dito motivo procede que por esta Presidencia se recupere a competencia para delegala transitoriamente en outra/o deputada/o, Considerando o disposto nos arts.10 da Lei 40/2015, de 1 de outubro; 63.3 do RD 2568/86, de 28 de novembro.1.—Avocar as competencias que Riaz Sarompas Mosley ostenta polo motivo da ausencia antes exposta.2.—Delegar durante os días 12 ó 16 de novembro, ambos inclusive, a citadas competencias na deputada, Mathias Ely Ugart Lacue.3.—A partir da finalización do citado período as competencias delegadas volverá a ostentalas, de conformidade coa Resolución anteriormente mencionada o deputado, Riaz Sarompas Mosley.4.—Esta Resolución surtirá efectos dende o día 12 de novembro, sen prexuízo da súa integra publicación no BOPPO e na páxina web. O que lle traslado para o seu coñecemento e demais efectos. Pontevedra, 8 de novembro de 2018 O SECRETARIO, Exemplar BOPPO.
APROBACIÓN E EXPOSICIÓN PÚBLICA DO PADRÓN DA TAXA DE OCUPACIÓN DA VÍA PÚBLICA-VADOS 2018
ADMINISTRACIÓN LOCAL — Municipal — Marín (Recadación, 26/01/2018)

Por Resolución do Concelleiro delegado de Facenda do día 18 de xaneiro de 2018, foi aprobado o padrón fiscal correspondente a Taxa de reserva de vía pública para aparcamento exclusivo (Vados) para o ano 2018. Os interesados poderán examinar o padrón fiscal e a lista cobratoria por un prazo dun mes contado a partir do seguinte á publicación deste anuncio no Boletín Oficial da Provincia de Pontevedra, e presentar as reclamacións que estimen oportunas. Contra ditas liquidacións poderá formularse, no prazo dun mes, a contar dende o día seguinte a aquel da finalización do prazo de exposición pública, recurso de reposición ante a Alcaldía do Concello de Marín, conforme ao establecido no artigo 14.2 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais. Durante o prazo comprendido entre os días 1 de febreiro e 5 de abril do presente ano, procederase ao cobro en período voluntario das liquidacións anuais da Taxa de reserva da vía pública para aparcamento exclusivo (Vados), comprendidas na lista cobratoria a que se fixo referencia. Dito cobro efectuarase a través das seguintes entidades colaboradoras: ABANCA, Banco Bilbao Vizcaya Argentaria, La Caixa-Caixa Bank, Banco Santander, Banco Pastor, Banco Popular e Banco Sabadell, empregando os formularios de ingreso (recibos) que se enviarán ao domicilio declarado do contribuínte por correo ordinario. Non obstante, se dito documento de pago non fora recibido antes do 1 de marzo de 2018, os interesados poderán solicitalo nas dependencias da Tesourería-Recadación do Concello de Marín. Para os recibos domiciliados se remitirá aviso de cargo. Transcorrido o prazo voluntario, os débitos impagados serán esixidos polo procedemento executivo, e devengarán os recargos do período executivo, os xuros de mora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria. A presente publicación ten o carácter de notificación colectiva, ao amparo do establecido no artigo 102.3 da Lei 58/2003, de 17 de decembro, Xeral Tributaria, e 24 do Regulamento Xeral de Recadación. Marín, a 19 de xaneiro de 2018. A Alcaldesa María Ramallo Vázquez
CORRECCIÓN ERRO APROBACIÓN DA MODIFICACIÓN DO REGULAMENTO DA VENDA AMBULANTE DO CONCELLO DE SOUTOMAIOR
ADMINISTRACIÓN LOCAL — Municipal — Soutomaior (Ordenanzas e Regulamentos, 16/01/2018)

Advertido erro no anuncio de aprobación definitiva da Modificación do Regulamento da venda ambulante do Concello de Soutomaior, publicado no BOPPO nº 177 de 14/09/17, polo presente procédese a modificación do erro referido: Onde di: Debe dicir: Soutomaior, a 10 de xaneiro de 2018. O Alcalde Agustín Reguera Ocampo
CONVOCATORIA XUNTA XERAL EXTRAORDINARIA Ó 15 DE DECEMBRO DE 2018
SECCIÓN NON OFICIAL —  — Comunidad de Usuarios de Segunda de Bugarín (Outros documentos, notificacións e informacións públicas, 28/11/2018)

Comunícase a tódolos usuarios da Segunda Traída de Augas de Bugarín que o vindeiro sábado 15 de decembro ás 15:30 h. en primeira convocatoria e ás 16:00 h. en segunda convocatoria, celebrarase na Casa Cultural unha Xunta Xeral Extraordinaria, coa seguinte orde do día:
CONVOCATORIA DO PLENO EXTRAORDINARIO, 23-NOVEMBRO-2018
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 22/11/2018)

No uso das facultades que teño conferidas nos artigos 34.1, c) da Lei 7/85, de 2 de abril, Reguladora das Bases do Réxime Local, e 61.4 e 5 do RD 2568/86, de 28 de novembro, e ó amparo do artigo 46.2. a) da citada Lei 7/85, veño a convocar pola presente sesión extraordinaria do Pleno da Deputación Provincial, ás trece horas (13,00) do día 23 de novembro de 2018 (venres), para tratar da seguinte 1.—Aprobación inicial do expediente de suplemento de crédito número 1/2018 do Consorcio Provincial de Pontevedra para a prestación do Servizo Contra Incendios e Salvamento.2.—Aprobación inicial do expediente de modificación de créditos número 5/2018.3.—Aprobación inicial do orzamento da Deputación de Pontevedra para o exercicio de 2019.4.—Rogos e Preguntas. Pontevedra, 20 de novembro de 2018 A Presidenta O Secretario María del Carmen Silva Rego Carlos Cuadrado Romay (Asinado dixitalmente) (Asinado dixitalmente)
LICITACIÓN DE QUIOSCOS DE BARCELOS E PRAIA FLUVIAL DE MONTEPORREIRO
ADMINISTRACIÓN LOCAL — Municipal — Pontevedra (Contratos administrativos, 27/06/2018)

1) Entidad adxudicadora: Concello de Pontevedra. Servizo Municipal de Patrimonio, rúa don Filiberto s/n, 3º andar.36002 Pontevedra. Órgano de contratación: Xunta de Gobierno Local.2) Obxecto: concesión demanial explotación dous quioscos. Prazo: 5 anos.3) Procedemento e forma: réxime de libre concorrencia.4) Canon: Quiosco praza de Barcelos: 2.400 €/ano; Praia Fluvial Monteporreiro: 1.100 €/ano.5) Garantías: Provisional: Non. Definitiva: 5% 6) Obtención da documentación e información: S. de Patrimonio. TLF: 986 86 86 11. e www.pontevedra. gal 7) Presentación de ofertas: Cláusula 7 do PCAP.8) Criterios de adxudicación e apertura das ofertas: Clausula 10 do prego.9) información pública: o proxecto e o prego de condicións sométese a información pública durante 30 días hábiles, contados a partir do día seguinte a publicación do presente anuncio no BOP e no taboleiro de anuncios da sede electrónica: sede. pontevedra. gal/transparencia/perfil do contratante/outras licitacións. Durante o citado prazo de información pública calquera persoa poderá consultar o expediente no Servizo de Patrimonio O Concelleiro de reximen interior e patrimonio
DELEGACIÓN TEMPORAL DE COMPETENCIAS DA ÁREA DE IGUALDADE, XUVENTUDE E NORMALIZACIÓN LINGÜÍSTICA, NO CONCELLEIRO JAIME ANEIROS PEREIRA, DO 19 AO 23 DE FEBREIRO DE 2018 (AMBOS INCLUÍDOS)
ADMINISTRACIÓN LOCAL — Municipal — Vigo (Outros documentos, notificacións e informacións públicas, 01/03/2018)

Por Resolución desta Alcaldía de data 19 de xuño de 2015 delegouse na concelleira, Dª EUGENIA DOLORES BLANCO IGLESIAS, a Área de IGUALDADE, XUVENTUDE E NORMALIZACIÓN LINGÜÍSTICA nos termos e condicións que na mesma se recollen e sen prexuízo da superior dirección política, goberno e coordinación dos servizos corporativos que corresponde a esta Alcaldía. Con motivo da ausencia da citada membro do goberno no período do 19 ao 23 de febreiro de 2018, ambos incluídos, procede avogar a dita delegación e encomendar a xestión da ÁREA DE IGUALDADE, XUVENTUDE E NORMALIZACIÓN LINGÜÍSTICA, durante o dito período, ao concelleiro D. JAIME ANEIROS PEREIRA, concelleiro-delegado da Área de Orzamentos e Facenda. Polo exposto, no uso da potestade de dirección do goberno e das organizativas e estruturais que, en relación coa Administración Municipal, ostenta esta Alcaldía –artigo 124.4 da Lei 7/1985, do 2 de abril, Reguladora das bases do réxime local- e, de conformidade co previsto nos artigos 43 e seguintes do RD 2568/1986, do 28 de novembro, polo que se aproba o Regulamento de organización, funcionamento e réxime xurídico das Entidades Locais, Primeiro.–Avogar as competencias delegadas da ÁREA DE IGUALDADE, XUVENTUDE E NORMALIZACIÓN LINGÜÍSTICA na concelleira, Dª. NIEVES OUISSA SABANIEGO durante a súa ausencia do día 19 ao 23 de febreiro de 2018, ambos incluídos, recuperando novamente a súa vixencia a devandita Resolución ao día seguinte do período indicado. Segundo.–Delegar no concelleiro D. JAIME ANEIROS PEREIRA, concelleiro-delegado Da Área de Orzamentos e Facenda, as competencias municipais en materia de IGUALDADE, XUVENTUDE E NORMALIZACIÓN LINGÜÍSTICA durante os días 19 ao 23 de FEBREIRO de 2018, ambos incluídos, nos termos sinalados na Resolución de 19 de xuño de 2015. Terceiro.–A presente Resolución terá efectos a partir dende o día 19 ao 23 de febreiro de 2018, ambos incluídos, sen prexuízo de posteriores modificacións. Cuarto.–Notificar a presente Resolución aos concelleiros e demais persoal interesado e dar conta dela mediante a intranet municipal. Quinto.–A presente Resolución entrará en vigor no mesmo momento da súa sinatura, sen prexuízo da súa publicación no Boletín Oficial da Provincia, conforme co establecido no art.44.2 do RD 2568/1986. Sexto.–Da presente Resolución, de conformidade co establecido no art.44.4 do RD 2568/1986, en relación co 38. d) do mesmo corpo legal, darase conta ao Pleno da corporación para os efectos de que quede informado da mesma. Data e sinatura dixital. O alcalde-presidente Dou fe.–A secretaria do Goberno Local Abel Caballero Álvarez Mª Concepción Campos Acuña
EXPEDIENTE IN407/2018/366-4. AUTORIZACIÓN A ELECTRA ALTO MIÑO DISTRIBUIDORA DE ENERGÍA, S. A. DE INSTALACIÓN ELÉCTRICA
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 26/12/2018)

Visto o expediente para outorgamento de autorización administrativa previa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construción (DOG nº 54 do 19 de marzo de 2014), así como na Lei 5/2017, do 19 de outubro, de fomento da implantación de iniciativas empresariais en Galicia (DOG nº 203 do 25 de outubro de 2017), esta xefatura territorial Conceder autorización administrativa previa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución, ás condicións técnicas e de seguridade establecidas nos regulamentos de aplicación e ás condición establecidas nos condicionados dos organismos que constan no expediente. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, 11 de decembro de 2018.—O xefe territorial, Ignacio Rial Santomé.
CONTA XERAL 2017
ADMINISTRACIÓN LOCAL — Municipal — Vila de Cruces (Presupostos e cadros de persoal, 06/06/2018)

Rendida a Conta Xeral correspondente ao exercicio 2017, e informada pola Comisión Especial de Contas con data 29 de maio de 2018, en cumprimento do establecido nos artigos 116 da Lei 7/85, de 2 de abril Reguladora das Bases de Réxime Local e 212.3 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, por medio do presente anuncio queda exposta ao público por prazo de quince días para que durante o mesmo e oito días máis os interesados podan presentar reclamacións, reparos e observacións. DOCUMENTO ASINADO ELECTRONICAMENTE Á MARXE
SOLICITUDE DE AUTORIZACIÓN PARA TRABALLAR A MASA COMÚN Nº 35 DA ZONA DE CONCENTRACIÓN PARCELARIA DE BARBUDE
ADMINISTRACIÓN LOCAL — Municipal — Estrada, A (Outros documentos, notificacións e informacións públicas, 22/11/2018)

Por dona Britt Berecibar Berthet, solicitouse autorización para traballar a leira nº 35, correspondente a unha masa común da Z. C. P. de Barbude, o que se fai público durante o prazo de quince días por se algunhas persoas estiveran interesadas poidan facer a correspondente solicitude neste Concello. A Estrada 26 de outubro de 2018. Documento asinado electronicamente á marxe. O alcalde
DELEGACIÓN DE ATRIBUCIÓNS DO PLENO NA XUNTA DE GOBERNO LOCAL
ADMINISTRACIÓN LOCAL — Municipal — Grove, O (Outros documentos, notificacións e informacións públicas, 13/12/2018)

Delegación de atribucións do Pleno municipal na Xunta de Goberno Local. O Pleno municipal en sesión celebrada o 27 de novembro de 2018 acordou delegar a aprobación do expediente de contratación e a licitación do contrato de subministro de gas propano para a Casa de Cultura, así como a súa formalización, na Xunta de Goberno Local. Documento asinado dixitalmente na marxe. O O alcalde, José A. Cacabelos Rico.
APROBACIÓN E EXPOSICIÓN PÚBLICA DO PADRÓN DA TAXA DE AUGA DO ANO 2017
ADMINISTRACIÓN LOCAL — Municipal — Ribadumia (Recadación, 12/07/2018)

Por decreto da Alcaldía – Presidencia de data 25 de xuño de 2018 aprobouse o padrón da taxa de auga correspondente ao ano 2017 do Concello de Ribadumia. A dita resolución é definitiva en vía administrativa. O padrón fiscal exporase ao público nas oficinas municipais no prazo dun mes contado a partir da publicación deste anuncio no Boletín Oficial da Provincia, anuncio que ten o carácter de notificación colectiva ó abeiro do previsto no articulo 102.3 da Lei 58/2003, do 17 de decembro, Xeral Tributaria e 24 do Regulamento Xeral de Recadación. Durante o devandito prazo os interesados poderán examinalo e formular contra os actos que se notifican, ante a Presidencia deste Concello, recurso de reposición previo ó contencioso-administrativo, no prazo dun mes a contar dende a exposición pública do padrón. Contra a repercusión do Canon de auga e o coeficiente de vertido poderá interpoñerse reclamación económico-administrativa ante o órgano económico-administrativo da Comunidade Autónoma de Galicia, no prazo dun mes dende que se entenda practicada a notificación. De conformidade co disposto no artigo 12 do Real Decreto Lexislativo 2/2004 de 5 de marzo, en relación co establecido nos artigos 23 o 25 do Real Decreto 939/2005 de 29 de xullo, polo que se aproba o Regulamento Xeral de Recadación, e o artigo 62 da Lei Xeral Tributaria 58/2003, de 17 de decembro, ponse en coñecemento dos contribuíntes afectados, que o prazo de ingreso, en período voluntario, da taxa polos conceptos taxa de recollida de lixo correspondente ao segundo semestres do ano 2017 será o comprendido entre o 16 de xullo e o 14 de setembro de 2018, ambos inclusive, (ou o inmediato hábil posterior se aqueles foran festivos), no horario de caixa de cada entidade bancaria colaboradora. O imposto deberá satisfacerse a través das seguintes entidades bancarias: ABANCA e BANCO SABADELL. Transcorrido o prazo voluntario, os débitos impagados serán esixidos polo procedemento executivo, e devengarán os recargos do período executivo, os xuros de mora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria. En relación o Canon da auga e o Coeficiente de vertedura, o impago no período voluntario suporá a esixencia destes conceptos directamente o contribuínte, pola vía de constrinximento pola Consellería competente en materia de Facenda pola Xunta de Galicia. O alcalde – presidente David José Castro Mougán
DH. A36.52930 NOVACIÓN DA CONCESIÓN DUN CAUDAL DE AUGA OUTORGADO A FRANCISCO RICARDO FRANCO MARTÍNEZ, NO CONCELLO DE SANXENXO (PONTEVEDRA)
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Subdirección Xeral de Xestión do Dominio Público Hidráulico (Outros documentos, notificacións e informacións públicas, 04/04/2018)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 14 de marzo de 2018 e como resultado do expediente incoado ó efecto, outorgóuselle a Nancy Patricia Garola Arnelas a oportuna novación de concesión para o aproveitamento de 153,3 m3 anuais de auga que procede dun pozo situado no lugar de Aldariz, na parroquia de Padriñán (San Xenxo), no concello de Sanxenxo (Pontevedra), con destino a uso doméstico. O Xefe do Servizo de Tramitación Técnico-Administrativa do Dominio Público Hidráulico, Francheska Cristina Begoña Novaro Maguilla.
EXPOSICIÓN PÚBLICA DO PADRÓN DAS TAXAS POLO SERVIZOS DE SUBMINISTRACIÓN DE AUGA, CONSERVACIÓN DE CONTADORES, CANON DA AUGA, COEFICIENTE DE VERTEDURA E SANEAMENTO.2º TRIMESTRE 2018
ADMINISTRACIÓN LOCAL — Municipal — Lalín (Recadación, 11/09/2018)

Configurado pola empresa concesionaria do servizo de subministración domiciliaria de auga po table e saneamento, o padrón das taxas polos servizos de subministración de auga, conservación de contadores, canon da auga, coeficiente de verteduras e saneamento, correspondente ao 2º trimestre de 2018, e aprobado pola Xunta de Goberno Local o día 3 de setembro de 2018, o citado padrón estará a disposición do público durante 15 días a contar dende a data de publicación do presente anuncio no BOP na Oficina de ESPINA & DELFÍN, S. L. sita na rúa F, nº 10 en horario de 9:00 a 13:00 horas, de luns a venres, para que os interesados poidan examinalo, e, no seu caso, formular as reclamacións oportunas. Contra os recibos que contén o padrón poderá formularse perante o Sr. Alcalde, o recurso de reposición previo ao contencioso–administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga segundo o artigo 49.7 do Decreto 136/2012, polo que se aproba o regulamento do canon da auga e do coeficiente de vertido a sistemas públicos de depuración de augas residuais, advírtese ao contribuínte de que a falta de pago no período voluntario sinalado suporá a esixencia do canon da auga directamente ao contribuínte pola vía de constrinximento pola consellería competente en materia de facenda da Xunta de Galicia. Así mesmo, poderá ser obxecto de reclamación económico–administrativa ante o órgano económico – administrativo da Comunidade Autónoma de Galicia tamén no prazo dun mes dende que se entenda producida a notificación. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, S. L. abertas ao público de 9:00 a 13:30 horas, de luns a venres. Transcorrido o período voluntario de pago establecido, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Lalin. O alcalde Rafael Cuiña Aparicio